open-index/open-wikipedia-markdown huggingface dataset:
মির্জা গালিব (চলচ্চিত্র)

***মির্জা গালিব*** হল সোহরাব মোদী পরিচালিত ও প্রযোজিত ভারতীয় হিন্দি ও উর্দু ভাষার জীবনীমূলক চলচ্চিত্র। এটি কবি মির্জা গালিবের জীবনী অবলম্বনে নির্মিত হয়েছে। এতে নাম ভূমিকায় অভিনয় করেন ভারত ভূষণ এবং তার প্রেমিকা চরিত্রে অভিনয় করেন সুরাইয়া। চলচ্চিত্রটি ২য় জাতীয় চলচ্চিত্র পুরস্কারে সর্ব ভারতের শ্রেষ্ঠ পূর্ণদৈর্ঘ্য চলচ্চিত্র বিভাগে রাষ্ট্রপতির স্বর্ণ পদক এবং শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে রাষ্ট্রপতির রৌপ্য পদক অর্জন করে। রাষ্ট্রপতি ভবনে এই চলচ্চিত্রের এক বিশেষ প্রদর্শনীর পর সুরাইয়ার গাওয়া মির্জা গালিবের গজল এবং তার অভিনয়ের প্রশংসা করে তৎকালীন প্রধানমন্ত্রী জওহরলাল নেহরু তাকে বলেন, "আপনি গালিবকে ফিরিয়ে এনেছেন।"

## কুশীলব
* ভারত ভূষণ - মির্জা গালিব
* সুরাইয়া - মতি বেগম (গালিবের দেওয়া নাম 'চৌধবী')
* নিগার সুলতানা - উমরাও বেগম, গালিবের স্ত্রী
* দুর্গা খোটে - চৌধবীর মাতা
* উলহাস - কোটওয়াল হাশমত খান
* মুরাদ - মুফতি সদরুদ্দিন
* মুকরি - লালা মথুরদাস, ঋণদাতা
* বাজি শর্মা
* ইফতেখার - বাদশাহ
* জিলানি
* কুমকুম - বাঈজি
* গুলাম মহিউদ্দিন
* জেরি
* ইন্দিরা
* রোশন কুমারী
* ইন্দিরা বন্সল
* তানভীর
* শাহ আঘা
* কৃষ্ণা কুমারী
* সাদাত আলি
* জগদীশ শেঠি
## সঙ্গিত
সুরকার গুলাম মোহাম্মদ।  গান এবং গজলে কন্ঠ দিয়েছেন সুরাইয়া, মোহাম্মদ রফি এবং তালাত মাহমুদ।

* "দিল - ই - নাদান তুঝে" সুরাইয়া ও তালাত মাহমুদ
* "ফির মুঝে দীদা-ই-তার" তালাত মাহমুদ
* "আহ কো চাহিয়ে এক উমর" সুরাইয়া
* "হায় বাস কে হার এক উনকে" মোহাম্মদ রফি
* "নুক্তা চিন হ্যায়" সুরাইয়া
* "ওয়াহশাত হি সহী" তালাত মাহমুদ
* "জাহা কোই না হো" সুরাইয়া
* "ইয়ে না থি হামারি কিসমত" সুরাইয়া

## বক্স অফিস
*মির্জা গালিব* বক্স অফিসে ১,৭০,০০,০০০ রুপি আয় করে। এটি ১৯৫৪ সালের চতুর্থ শীর্ষ আয়কারী চলচ্চিত্র।

## পুরস্কার

## তথ্যসূত্র

## বহিঃসংযোগ

* 

বিষয়শ্রেণী:১৯৫৪-এর চলচ্চিত্র
বিষয়শ্রেণী:১৯৫০-এর দশকের জীবনীসংক্রান্ত চলচ্চিত্র
বিষয়শ্রেণী:১৯৫০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় জীবনীসংক্রান্ত চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:সোহরাব মোদী পরিচালিত চলচ্চিত্র
বিষয়শ্রেণী:গুলাম মোহাম্মদ সুরারোপিত চলচ্চিত্র
বিষয়শ্রেণী:মুঘল সাম্রাজ্যের পটভূমিতে চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:ভারতীয় ঐতিহাসিক নাট্য চলচ্চিত্র
বিষয়শ্রেণী:ভারতীয় রাজার সাংস্কৃতিক চিত্রায়ণ
বিষয়শ্রেণী:ভারতীয় জীবনীসংক্রান্ত নাট্য চলচ্চিত্র
হ্যারল্ড বামগার্টনার

**হ্যারল্ড ভন বামগার্টনার** (; জন্ম: ১৭ নভেম্বর, ১৮৮৩ - মৃত্যু: ৮ এপ্রিল, ১৯৩৮) অক্সফোর্ডশায়ারের হেনলি-অন-টেমস এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে অরেঞ্জ ফ্রি স্টেট ও ট্রান্সভাল দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **হ্যারল্ড বামগার্টনার**।

## খেলোয়াড়ী জীবন
বেডফোর্ড স্কুলে অধ্যয়ন করেছেন তিনি। ১৯০৩-০৪ মৌসুম থেকে ১৯১৩-১৪ মৌসুম পর্যন্ত হ্যারল্ড বামগার্টনারের প্রথম-শ্রেণীর খেলোয়াড়ী জীবন চলমান ছিল। ধীরগতিসম্পন্ন বামহাতি বোলার হ্যারল্ড বামগার্টনার তার একমাত্র টেস্টে অংশগ্রহণের পরপরই প্রথম বিশ্বযুদ্ধের সূচনা ঘটে। মহান যুদ্ধের কারণে তার প্রথম-শ্রেণীর খেলোয়াড়ী জীবনের সমাপ্তি ঘটে।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন হ্যারল্ড বামগার্টনার। ১৩ ডিসেম্বর, ১৯১৩ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

৮ এপ্রিল, ১৯৩৮ তারিখে ৫৪ বছর বয়সে গোল্ড কোস্টের আক্রা এলাকায় হ্যারল্ড বামগার্টনারের দেহাবসান ঘটে।

## তথ্যসূত্র

## আরও দেখুন
* ক্লদ কার্টার
* স্ট্যানলি স্নুক
* এক টেস্টের বিস্ময়কারী
* ইস্টার্ন প্রভিন্স ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৮৮৩-এ জন্ম
বিষয়শ্রেণী:১৯৩৮-এ মৃত্যু
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:ফ্রি স্টেটের ক্রিকেটার
বিষয়শ্রেণী:বেডফোর্ডশায়ারের ক্রিকেটার
উম্মে কুলসুম বিনতে জারওয়াল

**উম্মে কুলসুম বিনতে জারওয়াল**, **মুলায়কা** নামেও পরিচিত, ছিলেন উমরের স্ত্রী এবং ইসলামের নবী মুহাম্মাদের সহচর।

## জীবনী
তিনি মক্কায় খুজা গোত্রের সদস্য হিসাবে জন্মগ্রহণ করেছিলেন। তার বাবা হয় জারওয়াল ইবনে মালিক বা তাঁর পুত্র 'আমর ইবনে জারওয়াল।

তিনি ৬১৬ খ্রিস্টাব্দের পূর্বে উমর ইবনে আল-খাত্তাবকে বিয়ে করেন, এবং তাদের জায়েদ ও উবাইদাল্লাহ নামে দুটি পুত্র সন্তান ছিল। উমর একই সময়ে জয়নব বিনতে মধুনের সঙ্গে বিবাহবন্ধনে আবদ্ধ হয়েছিলেন, যার সঙ্গে তার তিনটি সন্তান রয়েছে, এবং কুরায়বা বিনতে আবি উমাইয়াকে বিয়ে করেছিলেন, যিনি নিঃসন্তান৷ ছিলেন। উমর ৬১৬ সালে ইসলাম ধর্ম গ্রহণ করেন। ৬২২ সালে তার পুরো পরিবার মদিনায় হিজরত করেছিল, যদিও উম্মে কুলসুম এবং কুরাইবা তখনও মুশরিক ছিলেন।

৬২৮ সালে, হুদাইবিয়ার সন্ধির পর মুহাম্মাদ এক ওহি প্রকাশ করন, যেখানে মুসলমানদের "কাফের নারীদের (সম্পর্কে) আবদ্ধে না রাখার" আদেশ দেওয়া হয়। তদনুসারে উমর উম্মে কুলসুম ও কুরায়বা দুজনকে তালাক দেন, এবং দুজনেই মক্কায় ফিরে আসেন।

উম্মে কুলসুমের পরবর্তী বিবাহগুলোর কোনো উৎস নির্দেশ করে না। ৬৩২ সালের জানুয়ারির আগে তিনি মক্কায় আবু জাহম ইবনে হুদায়ফাকে বিয়ে করেন, যখন তারা দু'জন মুশরিক ছিলেন। আবু জাহম ছিলেন উমরের মতো কুরাইশের আদি গোত্রের সদস্য। তিনি তার সম্প্রদায়ের নারীদের মধ্যে "একজন দুর্দান্ত আঘাতকারী নারী" হিসাবে পরিচিত ছিলেন।

এর আগে হোক বা এর পরে, উম্মে কুলসুম ছিলেন যুমা গোত্রের সদস্য সাফওয়ান ইবনে উমাইয়ার স্ত্রীদের একজন, যিনি মুহাম্মাদের বিরোধী কুরাইশদের নেতা ছিলেন। তিনি মক্কা বিজয়ের পর মুসলিম হন এবং মক্কাই বসবাস করেন।

## তথ্যসূত্র

বিষয়শ্রেণী:নারী সাহাবা
বিষয়শ্রেণী:উমরের পরিবার
বিষয়শ্রেণী:উমর
বিষয়শ্রেণী:৭ম শতাব্দীর নারী
আকাঙ্খা সিং

**আকাঙ্খা সিং** একজন ভারতীয় অভিনেত্রী এবং ফিজিওথেরাপিস্ট। তিনি টেলিভিশন সিরিজ *না বোলে তুম না ম্যানে কুছ কাহা* এবং *গুলমোহর গ্র্যান্ড* এ অভিনয়ের জন্য পরিচিত। তিনি ১০ টিরও বেশি নাটকে কাজ করেছেন। তার মাও একজন নাট্যশিল্পী।

২০১৮ সালে, তিনি মল্লী রাভা চলচ্চিত্রের জন্য দক্ষিণ ভারতীয় আন্তর্জাতিক চলচ্চিত্র পুরস্কার এর সেরা নবাগত অভিনেত্রী পুরস্কারের জন্য মনোনীত হয়েছিলেন।

## কর্মজীবন
জয়পুরে জন্ম ও বেড়ে ওঠা, রাজস্থান, আকাঙ্খা টেলিভিশনে তার জীবনের শুরু করেছিলেন *না বোলে তুম না ম্যানে কুছ কাহা* এর মাধ্যমে যেখানে তিনি দুটি বাচ্চা সহ বিধবা মেঘা ব্যাস / ভাতনগরের চরিত্রে অভিনয় করেছিলেন। এর পরে তিনি *গুলমোহর গ্র্যান্ড* এ অভিনয় করেছিলেন এবং এতে তিনি ২১ বছর বয়সী মেয়ের চরিত্রে অভিনয় করেন। শোটি হোটেল শিল্পের উপর ভিত্তি করে তৈরি করা হয়েছিল এবং এটি তখন যুক্তরাজ্যের এক নম্বর শো হয়েছিল। মাল্লি রাভা চলচ্চিত্রের মাধ্যমে তিনি তেলুগু চলচ্চিত্রে আত্মপ্রকাশ করেন। তেলুগু ভাষায় তার দ্বিতীয় চলচ্চিত্রটি ছিল *দেবদাস* (২০১৮)। * পেহেলবান * তাঁর প্রথম কন্নড় চলচ্চিত্র। এটি ৫ টি ভাষায় মুক্তি পেয়েছিল।

## অভিনয় তালিকা
### টেলিভিশন

### চলচ্চিত্র

### সল্পদৈর্ঘ চলচ্চিত্র

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:জয়পুরের অভিনেত্রী
ঝনক ঝনক পায়েল বাজে

***ঝনক ঝনক পায়েল বাজে*** হল ভি. শান্তারাম পরিচালিত ভারতীয় হিন্দি ভাষার নাট্য চলচ্চিত্র। এটি ভারতে নির্মিত প্রথমদিকের টেকনিকালার চলচ্চিত্রের একটি। এতে শ্রেষ্ঠাংশে অভিনয় করেন শান্তারামের স্ত্রী সন্ধ্যা শান্তারাম ও নৃত্যশিল্পী গোপী কৃষ্ণ। চলচ্চিত্রটি ৩য় জাতীয় চলচ্চিত্র পুরস্কারে সর্ব ভারতের শ্রেষ্ঠ পূর্ণদৈর্ঘ্য চলচ্চিত্র বিভাগে সর্ব ভারতীয় মেধার সনদ ও শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে রাষ্ট্রপতির রৌপ্য পদক অর্জন করে এবং শ্রেষ্ঠ চলচ্চিত্র বিভাগে ফিল্মফেয়ার পুরস্কার অর্জন করে। চলচ্চিত্রটি বক্স অফিসে ব্যবসা সফল ঘোষিত হয়।

## কুশীলব
* সন্ধ্যা শান্তারাম - নীলা
* গোপী কৃষ্ণ - গিরধর
* কেশবরাও ডাটে - মঙ্গল মহারাজ
* মদন পুরি - মণিলাল
* মনোরমা - বিন্দিয়া
* চন্দ্রকান্ত
* মুমতাজ বেগম - রুপকলার মা
* চৌবে মহারাজ
* নানা পালসিকর - সাধু
* নিম্বলকর
* ভগবান - বাদলু

## পুরস্কার

## তথ্যসূত্র

## বহিঃসংযোগ

* 

বিষয়শ্রেণী:১৯৫৫-এর চলচ্চিত্র
বিষয়শ্রেণী:১৯৫০-এর দশকের মহাকাব্যিক চলচ্চিত্র
বিষয়শ্রেণী:১৯৫০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় মহাকাব্যিক চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:ভি. শান্তারাম পরিচালিত চলচ্চিত্র
বিষয়শ্রেণী:বসন্ত দেসাই সুরারোপিত চলচ্চিত্র
বিষয়শ্রেণী:শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী
বিষয়শ্রেণী:ভারতীয় নৃত্য চলচ্চিত্র
শ্যামচি আই (চলচ্চিত্র)

***শ্যামচি আই*** হল প্রহ্লাদ কেশব আত্রে পরিচালিত ১৯৫৩ সালের ভারতীয় মারাঠি ভাষার নাট্য চলচ্চিত্র। এটি সানে গুরুজীর *[[শ্যামচি আই|একই নামের]]* মারাঠি ভাষার বই অবলম্বনে নির্মিত। এতে শ্রেষ্ঠাংশে অভিনয় করেন দমুঅন্না জোশি, বনমালা ও মাধব বঝে। চলচ্চিত্রটি ১ম জাতীয় চলচ্চিত্র পুরস্কারে শ্রেষ্ঠ পূর্ণদৈর্ঘ্য চলচ্চিত্র বিভাগে স্বর্ণকমল পুরস্কার লাভ করে।

## কুশীলব
* দমুঅন্না জোশি
* বনমালা
* মাধব বঝে
* অরবিন্দ রেলে

## পুরস্কার
;১ম জাতীয় চলচ্চিত্র পুরস্কার
* শ্রেষ্ঠ পূর্ণদৈর্ঘ্য চলচ্চিত্র বিভাগে স্বর্ণকমল পুরস্কার - *শ্যামচি আই*

## তথ্যসূত্র

## বহিঃসংযোগ

* 

বিষয়শ্রেণী:১৯৫৩-এর চলচ্চিত্র
বিষয়শ্রেণী:১৯৫০-এর দশকের নাট্য চলচ্চিত্র
বিষয়শ্রেণী:১৯৫০-এর দশকের মারাঠি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:প্রহ্লাদ কেশব আত্রে পরিচালিত চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:বসন্ত দেসাই সুরারোপিত চলচ্চিত্র
জন শহীদ দরগাহ

**জন শহীদ দরগাহ** ভারতের রাজস্থান রাজ্যের নাগৌর জেলার  মুুুনডা নামক জায়গায় অবস্থিত একটি জনপ্রিয় ধর্মীয় স্থান। এই দরগাহটি হল জনপ্রিয় সুফি সন্ত **জন শহীদ** এর মাজার।

দরগাহটি মুুনডা থেকে ২ কিমি দূূরে খড়দা সড়কে অবস্থিত। মারওয়ার মুনডা (मारवाड़ मूण्डवा) বা মুুনডোয়া (मूण्डवा) গ্রামটি নাগপুর-আজমির জাতীয় সড়কের পাশে অবস্থিত যেটি নাগৌর জেলাসদর থেকে ২০ কিমি দূূরে অবস্থিত।   

## তথ্যসূত্র

বিষয়শ্রেণী:ভারতীয় দরগাহ
বিষয়শ্রেণী:নাগৌর জেলা
আন্দালাস প্রধান মসজিদ

**আন্দালাস প্রধান মসজিদ** (মিনাংকাবাউ ভাষায় **আন্দালিয়** নামেও পরিচিত) হচ্ছে একটি মসজিদ, যেটি ইন্দোনেশিয়ার পশ্চিম সুমাত্রার পাদাংয়ে অবস্থিত। এই মসজিদটিতে দুটি তলা বিশিষ্ট ১,২০০ বর্গমিটার আয়তনের একটি সবুজ বিল্ডিং, দক্ষিণ-পূর্বে একটি মিনার এবং দক্ষিণে একটি প্রবেশদ্বার রয়েছে।

## পুনর্গঠন
এই মসজিদটি পশ্চিম সুমাত্রার ৬০৮টি ধর্মীয় স্থানের মধ্যে একটি ছিল, যা ২০০৯ সালের সুমাত্রা ভূমিকম্পে ৭.৬ মাত্রার ক্ষয়ক্ষতিসহ ধ্বংস হয়েছিল। ভবনের আশঙ্কাজনক অবস্থা দেখে এই মসজিদটি পরে ভেঙে ফেলা হয়েছিল। যার ফলে, এই মসজিদে ২০১০ এবং ২০১১ সালের বার্ষিক রমজান পেস্যান্ট্রেনসহ বেশ কিছুদিনের জন্য ধর্মীয় কার্যক্রমে বিঘ্নিত হয়েছে।

এর খুব শীঘ্রই মসজিদটির পুনর্গঠন করা হয়েছিল, যার অর্থ ফাই টোভেনের ইয়াছান সাতু উন্তুক নেগেরি (ওয়ান টু হোম) ফাউন্ডেশনের মাধ্যমে প্রেরিত জনসাধারণের সহায়তা থেকে সংগ্রহ করা হয়েছিল। ২০১০ সালের ২৯শে এপ্রিল তারিখে এই মসজিদের পুনর্গঠন শুরু হয়েছিল এবং ২০১২ সালে ৩.২৫ মিলিয়ন রুপি ব্যয়ে সম্পন্ন হয়েছিল। ২০১২ সালের ২৯শে মার্চ তারিখে, এই মসজিদটি আনুষ্ঠানিকভাবে যোগাযোগ ও তথ্যমন্ত্রী তিফাতুল সেম্বিয়ারিংয়ের দ্বারা উদ্বোধন করা হয়েছিল।

## আরও দেখুন
* ইন্দোনেশিয়ায় ইসলাম
* ইন্দোনেশিয়ার মসজিদের তালিকা

## তথ্যসূত্র

বিষয়শ্রেণী:পদাংয়ে মসজিদ
বিষয়শ্রেণী:প্রধান মসজিদ
বিষয়শ্রেণী:ইন্দোনেশিয়ার মসজিদ
বিষয়শ্রেণী:পশ্চিম সুমাত্রায় ইসলাম
বিষয়শ্রেণী:পাডাংয়ের মসজিদ
বিষয়শ্রেণী:পশ্চিম সুমাত্রার মসজিদ
বিষয়শ্রেণী:পশ্চিম সুমাত্রায় ইন্দোনেশিয়ার সাংস্কৃতিক উপাদান
কোর্টনি ইটন

**কোর্টনি ইটন** (জন্ম ৬ জানুয়ারি ১৯৯৬) একজন অস্ট্রেলীয় মডেল এবং অভিনেত্রী। তিনি *লাইন অব ডিউটি* (২০১৯) চলচ্চিত্রে আভা, *ম্যাড ম্যাক্স: ফিউরি রোড* (২০১৫) চলচ্চিত্রে ছিডো দ্য ফ্রেজাইল এবং *গডস অব ইজিপ্ট* (২০১৬) চলচ্চিত্রে জায়া চরিত্রে অভিনয়ের জন্য পরিচিত।

## প্রারম্ভিক জীবন
ইটন পশ্চিম অস্ট্রেলিয়ার বানবেরিতে জন্মগ্রহণ করেন। তিনি বানবেরি জেনারেল ক্যাথিড্রাল গ্রামার স্কুলে পড়াশোনা করেন।  তার বাবা ইংরেজ বংশদ্ভূত অস্ট্রলীয় এবং একজন আইটি ম্যানেজার। তার মা চাইনিজ, মাওরি এবং কুক আইল্যান্ড মাওরি গোত্রীয়।

## চলচ্চিত্র তালিকা

### চলচ্চিত্র

## তথ্যসূত্র

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ বংশোদ্ভূত অস্ট্রেলীয় ব্যক্তি
বিষয়শ্রেণী:২১শ শতাব্দীর অস্ট্রেলীয় অভিনেত্রী
বিষয়শ্রেণী:অস্ট্রেলীয় চলচ্চিত্র অভিনেত্রী
বিষয়শ্রেণী:অস্ট্রেলীয় টেলিভিশন অভিনেত্রী
বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী অভিনেত্রী
বিষয়শ্রেণী:লস অ্যাঞ্জেলেসের অভিনেত্রী
হাঙ্গামা হে কিউ বারপা

"**হাঙ্গামা হে কিউ বারপা** একটি জনপ্রিয় গজল, যেটি সর্বাধিক উল্লেখযোগ্যভাবে গুলাম আলী কর্তৃক গাওয়া হয়েছে। আকবর এলাহাবাদীর রচনায় রাগ দরবারি কানদা এটির সুরারোপ করেছেন। গজলটি প্রথমবারের মতো একটি পাকিস্তানি *আপন কা খাদিম* চলচ্চিত্রে ব্যবহৃত হয়েছিল, যেটি  পরিচালনা করেছিলেন উজির আলী। চলচ্চিত্রটির সঙ্গীত পরিচালনা করেছেন খলিল আহমেদ এবং গানটি গেয়েছিলেন মেহেদী হাসান, তবে চলচ্চিত্রের গানটির বাকি অংশের গীতিকার ছিলেন তসলিম ফজল। পরে গোলাম আলী একই সুর-সঙ্গীত রচনায় গানটি একাধিকবার পরিবেশন করায় এটি জনপ্রিয়তা লাভ করেছিল।

## পটভূমি
আকবর এলাহাবাদীর গানটি স্পষ্টতই মদ্যপানের আনন্দ সম্পর্কিত, এবং দাবি করা হয় যে এতে বংশোদ্ভূত ভারতে ব্রিটিশ রাজের সামাজিক প্রেক্ষাপট রয়েছে, এমন এক সময়ে যখন ব্রিটিশদের সাথে যোগাযোগের জন্য মুসলিম লীগ স্বাধীন পদ্ধতির প্রয়োগ শুরু করেছিল কংগ্রেসের ইচ্ছার বিরুদ্ধে। সে সময়ে, আকবর এলাহাবাদী সহ কিছু মুসলিম হিন্দু-মুসলিম ঐক্যের হিন্দু-মুসলিম ঐক্য আশা করেছিলেন। এর ফলে অন্যরা তাকে হিন্দুদের দ্বারা মদ খাওয়ার পরামর্শ দেয় (যদিও মুসলিমদের মদ্যপান নিষিদ্ধ)। তার গজলটি মূলত সেই অন্তর্দৃষ্টির প্রতিক্রিয়া।

## সঙ্গীতের কথা

## তথ্যসূত্র

## বহিঃসংযোগ
*
*

বিষয়শ্রেণী:১৯৯০-এর গান
বিষয়শ্রেণী:গজল গান
বিষয়শ্রেণী:পাকিস্তানি গান
বিষয়শ্রেণী:অ্যালকোহল সম্পর্কে গান
সেলতা ভিগো

**রিয়াল ক্লাব সেলতা দে ভিগো** (; সাধারণত **ভিগোর রাজকীয় সেল্টিক ক্লাব**, **আরসি সেলতা ভিগো** অথবা শুধুমাত্র **সেলতা ভিগো** নামে পরিচিত) হচ্ছে ভিগো ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯২৩ সালের ২৩শে আগস্ট তারিখে প্রতিষ্ঠিত হয়েছে। সেলতা ভিগো তাদের সকল হোম ম্যাচ ভিগোর বালাইদোসে খেলে থাকে; যার ধারণক্ষমতা হচ্ছে ২৯,০০০। বর্তমানে এই ক্লাবের ম্যানেজারের দায়িত্ব পালন করছেন রাফায়েল বেনিতেস এবং সভাপতির দায়িত্ব পালন করছেন কার্লোস মৌরিনিয়ো। বর্তমানে স্পেনীয় আক্রমণভাগের খেলোয়াড় ইয়াগো আসপাস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সেলতা ভিগো এপর্যন্ত ৫টি শিরোপা জয়লাভ করেছে; যার মধ্যে ৩টি সেহুন্দা ডিভিশন শিরোপা, ১টি সেহুন্দা ডিভিশন বি এবং ১টি তেরসেরা ডিভিশন শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত কেবলমাত্র ১টি শিরোপা জয়লাভ করেছে; যেটি হচ্ছে ২০০০ উয়েফা ইন্টারটোটো কাপ।

## অর্জন
### ঘরোয়া
*সেহুন্দা ডিভিশন
:**চ্যাম্পিয়ন (৩):** ১৯৩৫–৩৬, ১৯৮১–৮২, ১৯৯১–৯২
:রানার-আপ (৭): ১৯৫৯–৬০, ১৯৬০–৬১, ১৯৬৫–৬৬, ১৯৬৮–৬৯, ১৯৭৫–৭৬, ২০০৪–০৫, ২০১১–১২

*সেহুন্দা ডিভিশন বি
:**চ্যাম্পিয়ন (১):** ১৯৮০–৮১

*তেরসেরা ডিভিশন
:**চ্যাম্পিয়ন (১):** ১৯৩০–৩১

*কোপা দেল রে
:রানার-আপ (৩): ১৯৪৭–৪৮, ১৯৯৩–৯৪, ২০০০–০১

### আন্তর্জাতিক
*উয়েফা ইন্টারটোটো কাপ
:**চ্যাম্পিয়ন (১):** ২০০০

## আরও দেখুন
* গালিসীয় ডার্বি

## তথ্যসূত্র

## আরও পড়ুন
* 
* 
* 
* 
* 

## বহিঃসংযোগ

*    
* লা লিগায় রিয়াল ক্লাব সেলতা দে ভিগো  
* উয়েফায় রিয়াল ক্লাব সেলতা দে ভিগো  

বিষয়শ্রেণী:সেলতা ভিগো
বিষয়শ্রেণী:লা লিগার ক্লাব
বিষয়শ্রেণী:স্পেনের ফুটবল ক্লাব
বিষয়শ্রেণী:১৯২৩-এ স্পেনে প্রতিষ্ঠিত
বিষয়শ্রেণী:১৯২৩-এ প্রতিষ্ঠিত ফুটবল ক্লাব
বিষয়শ্রেণী:উয়েফা ইউরোপা লিগ বিজয়ী ক্লাব
বিষয়শ্রেণী:উয়েফা সুপার কাপ বিজয়ী ক্লাব
বিষয়শ্রেণী:রাজকীয় পৃষ্ঠপোষক সম্পর্কিত স্পেন ভিত্তিক সংস্থা
মাগুরা ইউনিয়ন

**মাগুরা ইউনিয়ন** নামে বাংলাদেশে মোট ৪টি ইউনিয়ন রয়েছে। যথা:
* মাগুরা ইউনিয়ন, কিশোরগঞ্জ; (নীলফামারী জেলা)
* মাগুরা ইউনিয়ন, ঝিকরগাছা; (যশোর জেলা)
* মাগুরা ইউনিয়ন, তালা; (সাতক্ষীরা জেলা)
* মাগুরা ইউনিয়ন, পঞ্চগড় সদর; (পঞ্চগড় জেলা)
মিথ্যা ইতিবাচক ফলাফল ও মিথ্যা নেতিবাচক ফলাফল

কোনও রোগনির্ণয় বা বাছাই পরীক্ষার ক্ষেত্রে যদি কোনও সুস্থ রোগমুক্ত ব্যক্তির জন্য ভুল করে ইতিবাচক ফলাফল আসে অর্থাৎ রোগের উপস্থিতি আছে এরকম ফলাফল আসে, তাহলে সেই ফলাফলকে **মিথ্যা ইতিবাচক ফলাফল** বলে। যদি এ ধরনের ফলাফলের ভিত্তিতে ভুল রোগনির্ণয় করা হয় এবং চিকিৎসা করানো হয় তাহলে প্রকৃতপক্ষে সুস্থ ব্যক্তির অসুস্থ হবার ঝুঁকি বেড়ে যায়। যেমন ক্যান্সার রোগ নির্ণয় করার পরীক্ষায় মিথ্যা ইতিবাচক ফলাফল আসার পরে বিকিরণ চিকিৎসা বা বড় ধরনের অস্ত্রোপচার করলে ব্যক্তির ক্ষতি হতে পারে। অধিকন্তু এরকম ফলাফলের ফলে সংশ্লিষ্ট ব্যক্তির মনে অকারণে উদ্বেগের সৃষ্টি হতে পারে।

যদি কোনও ব্যক্তিকে রোগনির্ণয় বা বাছাই পরীক্ষা করার পরে ভুল করে নেতিবাচক ফলাফল আসে অর্থাৎ রোগের উপস্থিতি নেই এরকম ফলাফল আসে, কিন্তু যদি বাস্তবিক পক্ষে ব্যক্তিটি রোগাক্রান্ত হয়, তাহলে সেই ফলাফলকে **মিথ্যা নেতিবাচক ফলাফল** বলা হয়। যদি আলোচ্য রোগটি একটি প্রাণঘাতী রোগ যেমন ক্যান্সার হয়, তাহলে সেই রোগীকে ভুল করে সুস্থ ঘোষণা করলে গুরুতর পরিণতি হতে পারে।

কোনও পরীক্ষাতে মিথ্যা ইতিবাচক ফলাফলের হার যত বেশি হবে, তার নির্দিষ্টতার মান (সত্য নেতিবাচক ফলাফলের হার) তত কম হবে। আবার কোনও পরীক্ষার মিথ্যা নেতিবাচক ফলাফলের হার যত বেশি হবে, সেটির সংবেদনশীলতার মান (সত্য ইতিবাচক ফলাফলের হার) তত কম হবে।

বিষয়শ্রেণী:চিকিৎসাবৈজ্ঞানিক পরীক্ষা
বিষয়শ্রেণী:পরিসংখ্যানিক শ্রেণীকরণ
বিষয়শ্রেণী:চিকিৎসাবৈজ্ঞানিক ত্রুটি
বিষয়শ্রেণী:স্বাস্থ্য পরীক্ষা
বিষয়শ্রেণী:পরিসংখ্যানিক শ্রেণিবিন্যাস
বিষয়শ্রেণী:ত্রুটি
আল বালাজুরি

**আহমেদ ইবনে ইয়াহিয়া আল বালাজুরী** (আরবিঃ أحمد بن يحيى بن جابر البلاذري‎) ৯ম শতকের একজন বিখ্যাত মধ্যপ্রাচ্যের ঐতিহাসিক। তিনি আব্বাসীয় খলিফা আল মুতাওয়াক্কিল এর সময়, তার দরবারে প্রচুর সুবিধা ভোগ করেছেন। তিনি তার জীবনের অধিকাংশ সময় বাগদাদে কাটিয়েছেন এবং ইতিহাস সংগ্রহের জন্য সিরিয়া ও ইরাক ভ্রমণ করেছেন।

## নাম
তিনি **আহমেদ বিন ইয়াহিয়া বিন জাবের বিন আল বালাজুরী,** বালাজুরী আহমেদ বিন ইয়াহিয়া বিন জাবের আবুল হাসান, আবি আল হাসান বালাজুরী প্রভৃতি নামে পরিচিত থাকলেও **আল বালাজুরী** বা **বালাজুরী** নামেই তিনি ইতিহাসে বিখ্যাত হয়েছেন।

## জীবনী
আল বালাজুরীর সঠিক জন্মস্থান পাওয়া যায়না। তবে আরব ও পারস্য উভয় জাতীয়তাবাদ বলে ধারণা করা হয়। যদিও বালাজুরী আরবদের প্রতি সহানুভূতিশীল ছিলেন। এবং তার এই অনারব জাতীয়তাবাদকে মাসুদী নিন্দা করেছেন। তিনি আল মুতাওয়াক্কিল ও আল মুস্তাইন এর সময় রাজপ্রাসাদে অবস্থান করতেন। এবং খলিফার ছেলে আল মুতাজের গৃহ শিক্ষক ছিলেন।

## অবদান
তিনি মধ্যপ্রাচের ইতিহাসের উপর কিছু বই লিখে বিখ্যাত হয়েছেন। তার বইসমুহঃ

* *[[ফুতুহ আল বুলদান|কিতাব আল ফুতুহ আল বুলদান]]*  (فتوح البلدان)- এই বইটি ফিলিপ হিট্টি অনুবাদ করেছেন (১৯১৬)
* *আনসাব-ই আশরাফ*  (أنساب الأشراف )
* *কিতাবুল বালাদানে সাগির*
* *কিতাবুল বালাদানে  কাবির*
* *কিতাবুল আহদি আরদাশির*

## মৃত্যু
alt=জন্ম: ৮২০ খৃষ্টাব্দ, বাগদাদ, ইরাক মারা গেছেন: ৮৯২ খৃষ্টাব্দ, বাগদাদ, ইরাক বাবা ও মা: Yahya Bin Jabir Al-Baladhuri|থাম্ব
আল বালাজুরী ৮৯২ খ্রিষ্টাব্দে মৃত্যুবরণ করেন।

## তথ্যসূত্র

বিষয়শ্রেণী:আরব ইতিহাসবিদ
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:৯ম শতাব্দীর ইতিহাসবিদ
বিষয়শ্রেণী:৮৯২-এ মৃত্যু
বিষয়শ্রেণী:৮২০-এ জন্ম
বিষয়শ্রেণী:আব্বাসীয় খিলাফতের রাজসভাসদ
বিষয়শ্রেণী:মধ্যযুগীয় রাজসভাসদ
উম্মে কুলসুম বিনতে আলী

**জয়নব আল-সুগরা** (), এছাড়াও তার উপনাম **উম্মে কুলসুম বিনতে আলী** হিসাবে পরিচিত (), হচ্ছেন ইসলামের নবী হযরত মুহাম্মাদ (সা.) এর নাতনী এবং হযরত আলী (রা.) এর মেয়ে। তিনি হযরত উমর (রা.) কে বিয়ে করেছেন কিনা তা সুন্নী ও শিয়ার মধ্যে বিতর্কিত বিষয়। তাকে তার বড় বোন, যয়নব আল-কুবরার থেকে আলাদা করার জন্য তাকে 'ছোট' উপাধি দেওয়া হয়ে ছিল।

## প্রাথমিক জীবন
তিনি হযরত আলী (রা.) এবং হযরত মুহাম্মাদ (সা.) এর মেয়ে হযরত ফাতিমা (রা.) এর চতুর্থ সন্তান হিসাবে ৬ হিজরির কাছাকাছি সময়ে জন্মগ্রহণ করেন। তার ভাইবোনরা হলেন হাসান, হোসাইন এবং জায়নব আল-কুবরা। মুহাম্মাদ তাকে 'উম্মে কুলসুম' উপনাম দিয়েছিলেন, কারণ তিনি তার খালা উম্মে কুলসুম বিনতে মুহাম্মাদ এর মতো দেখতে ছিলেন। 

আরবিতে *জয়নব* অর্থ আক্ষরিকভাবে *পিতার অলংকার* বোঝায়। ৬৩২ সালে তার নানা মুহাম্মদ ও মা ফাতিমা উভয়ই মৃত্যুবরণ করেন।

### উমরে সাথে বিবাহ
দ্বিতীয় রাশিদুন খলিফা উমর ইবন আল-খাত্তাব তার শাসনামলে (৬৩৪–৬৪৪) উম্মে কুলসুমের কাছে বিয়ের প্রস্তাব দেন বলে সুন্নী ইতিহাসবিদ ইবনে সাদ (মৃত্যু ৮৪৫) তার জীবনীমূলক *তাবাকাতে* উল্লেখ করেছেন। তখন উম্মে কুলসুম যথেষ্ট পক্ক ছিলেন না এবং তিনি এই প্রস্তাব প্রত্যাখ্যান করেন, যেমনটি ইবনে সাদের প্রতিবেদন বলে। এই প্রত্যাখ্যানকে ইসলামিক গবেষক ডব্লিউ. ম্যাডেলাং (মৃত্যু ২০২৩) উমরের নারীদের প্রতি কঠোর আচরণের কারণে বিবেচনা করেন। আলীও অনিচ্ছুক ছিলেন কিন্তু পরে ইবন সাদের মতে, উমর তার প্রস্তাবের সমর্থনে গুরুত্বপূর্ণ মুসলমানদের সমর্থন পেলে শেষ পর্যন্ত নতি স্বীকার করেন। এই প্রস্তাবটি সম্ভবত উমরের একটি প্রস্তাব ছিল, যিনি হয়তো আলীর সহযোগিতাকে তার সহযোগী সরকারের পরিকল্পনায় প্রয়োজনীয় মনে করেছিলেন।  যখন আলী বিখ্যাতভাবে উমর এবং তার পূর্বসূরি আবু বকরকে (রাজত্ব. ৬৩২–৬৩৪) কিছু বিষয়ে পরামর্শ দিতেন, আলির সাথে তাদের সংঘাতও ভালোভাবে সংরক্ষণ করা হয়েছে, তবে সুন্নি সূত্রে ব্যাপকভাবে উপেক্ষা করা হয়েছে, যেখানে মহম্মদ এর পর সাহবাদের মধ্যে সংঘাতকে নিরপেক্ষ করার প্রবণতা প্রায়শই লক্ষ্য করা যায়। এর বিপরীতে, এই সংঘর্ষগুলি শিয়া উৎসগুলিতে বাড়িয়ে তুলতে পারে।

## কারবালার যুদ্ধ
তিনি কারবালার যুদ্ধে উপস্থিত ছিলেন বলে জানা গিয়েছিল, এই সময় তাঁর কানের দুল আক্রমণকারী সৈনিকের কাছ থেকে নেওয়া হয়েছিল। এরপরে, উম্মে কুলসুম তার ভাই হোসেইনকে ত্যাগ করার জন্য কুফার লোকদের সমালোচনা করেন, যিনি এই যুদ্ধে নিহত হয়েছিলেন।

## মৃত্যু
ডান|থাম্ব|বাব আল-সাগীরে উম্মে কুলসুম বিনতে আলীর সমাধি
আবদুল্লাহর জীবদ্দশায় উম্মে কুলসুম এবং তার ছেলে জায়েদ একই সময়ে মারা গিয়েছিলেন। ৮০ জন লোক তাদের জানাজা অংশগ্রহণ করেছিলেন, যেখানে সা'দ ইবনুল আ'স জানাজার ইমামতি করেছেন এবং জামাতে আব্দুল্লাহ ইবনে উমর এবং আবু হুরাইরাহও অন্তর্ভুক্ত হয়েছিল।

উম্মে কুলসুমকে সিরিয়ার দামেস্কের বাব সাগীর কবরস্থানে দাফন করা হয়েছে। দামেস্কের আরভুইয়া গ্রামে উম্মে কুলসুমের মাজারটি অবস্থিত।

ফাতিমিয়রা বিশ্বাস করেন যে তিনি "ছোট যয়নব" (যয়নব দ্য ইয়ঙ্গার) নামেও পরিচিত ছিলেন এবং তাকে দামেস্কের সায়্যিদাহ জায়নব মসজিদে সমাধিস্থ করা হয়েছে; যদিও বড় যয়নব তার জীবনের শেষ মুহূর্ত কায়রোতে বসবাস করেছিলেন এবং কায়রোর যয়নব মসজিদে তাকে সমাহিত করা হয়েছিল।

## তথ্যসূত্র

## উৎস

* 
* 
* 
* 
* * 
* 
* 
* 
* 
* 
* 
* 
* 
* 
* 
* 
* 
* 
* 
* 
*
* 
* 
* 
* 
* 
*
*
*
*

বিষয়শ্রেণী:নারী সাহাবা
বিষয়শ্রেণী:৬৩০-এ জন্ম
বিষয়শ্রেণী:আলীর সন্তান
বিষয়শ্রেণী:মদিনার ব্যক্তি
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:খলিফার কন্যা
বিষয়শ্রেণী:আলীর পরিবার
আতিয়া ইবনে উরওয়া

**আতিয়া ইবনে উরওয়া** মুহাম্মাদের একজন পুরুষ সাহাবা ছিলেন। তিনি একজন প্রসিদ্ধ হাদিস বর্ণনাকারী সাহাবা ছিলেন।

## জন্ম ও পরিচয়
তিনি **আস সাদি সা'দ ইবন বাকর গােত্র** মতান্তরে **জুশাম ইবনে সা'দ গােত্রে** জন্মগ্রহণ করেন। ইবনে হিব্বানের মতে তার পিতার নাম **উরওয়া ইবনে সাদ।** পিতামহ সাদ এর নামের সাথে মিল করে আতিয়াকে **আস সাদি** বলা হয়ে থাকে। তবে তার পিতার নামের মধ্যে মতভেদ তৈরি হয়েছে। কেও বলেছেন তার পিতার নাম আমর, কেও বলছেন কায়স।

## হাদিস বর্ণনা
আতিয়ার পিতা **উরওয়া ইবনে সাদ** কিশোর অবস্থায় মুহাম্মাদের সাথে দেখা করেছিলো এটা আতিয়া বর্ণনা করেন। আতিয়া ইবনে উরওয়া মুহাম্মাদের হাদিস বর্ণনাকারী একজন প্রসিদ্ধ সাহাবা। তার থেকে বহু হাদিস বর্ণিত হয়েছে। তার থেকে যারা হাদিস বর্ণনা করেছেন, তাদের মধ্যে

* মুহাম্মদ ইবনে আতিয়া ( পুত্র )
* উরওয়া ইবনে মুহাম্মাদ ( নাতী )
* রাবিয়া ইবনে ইয়াযিদ আদ-দামিশকী
* ইসমাঈল ইবনে আবিল মুহাজির,
* আতিয়া ইবনে কায়স প্রমুখ হাদিস বর্ণনা করেছেন।

### একটি হাদিস

## তথ্যসূত্র

বিষয়শ্রেণী:পুরুষ সাহাবা
বিষয়শ্রেণী:হাদিস বর্ণনাকারী সাহাবা
বুসান আল-ফাতাহ মসজিদ

**বুসান আল-ফাতাহ মসজিদ** () দক্ষিণ কোরিয়ার বুসানের গেউজিয়ংয়ে অবস্থিত একটি মসজিদ।

## ইতিহাস
১৯৮০ সালে লিবিয়ার অনুদানে এই মসজিদটি প্রতিষ্ঠিত হয়েছে।

## পরিবহন
মসজিদটি বুসান মেট্রোর দুসিল স্টেশন থেকে উত্তরে হাঁটার দূরত্বে অবস্থিত।

## আরো দেখুন
*কোরিয়ায় ইসলাম

## তথ্যসূত্র

## বহিঃসংযোগ

বিষয়শ্রেণী:গম্বুজসহ মসজিদ
বিষয়শ্রেণী:দক্ষিণ কোরিয়ার মসজিদ
বিষয়শ্রেণী:১৯৮০-এ সম্পন্ন মসজিদ
বিষয়শ্রেণী:সুন্নি মসজিদ
পীরগঞ্জ ইউনিয়ন

**পীরগঞ্জ ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* পীরগঞ্জ ইউনিয়ন, পীরগঞ্জ (ঠাকুরগাঁও); (ঠাকুরগাঁও জেলা)
* পীরগঞ্জ ইউনিয়ন, পীরগঞ্জ (রংপুর); (রংপুর জেলা)
সোসিয়েদাদ দেপোর্তিভা এইবার

**সোসিয়েদাদ দেপোর্তিভা এইবার** (; সাধারণত **এসডি এইবার** নামে পরিচিত) হচ্ছে এইবার ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯৪০ সালের ৩০শে নভেম্বর তারিখে প্রতিষ্ঠিত হয়েছে। এসডি এইবার তাদের সকল হোম ম্যাচ এইবারের ইপুরুয়া মুনিসিপাল স্তেদিয়ামে খেলে থাকে; যার ধারণক্ষমতা হচ্ছে ৮,১৬৪। বর্তমানে এই ক্লাবের ম্যানেজারের দায়িত্ব পালন করছেন হোসে লুইস মেন্দিলিবার এবং সভাপতির দায়িত্ব পালন করছেন আমাইয়া গরোস্তিসা। স্পেনীয় আক্রমণভাগের খেলোয়াড় সের্হি এনরিচ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এসডি এইবার এপর্যন্ত ১১টি শিরোপা জয়লাভ করেছে; যার মধ্যে ১টি সেহুন্দা ডিভিশন শিরোপা, ৩টি সেহুন্দা ডিভিশন বি এবং ৫টি তেরসেরা ডিভিশন শিরোপা রয়েছে।

ইউএনই-ইএন-আইএসও-৯০০১ দক্ষতার সনদপত্রপ্রাপ্ত একমাত্র ফুটবল ক্লাব হচ্ছে এইবার।

## অর্জন
***[[সেহুন্দা ডিভিশন]]**
: ২০১৩–১৪
***[[সেহুন্দা ডিভিশন বি]]**
: ১৯৮৭–৮৮, ২০০৬–০৭, ২০১০–১১,
***[[তেরসেরা ডিভিশন]]** (৩য় স্তর)
: ১৯৫০–৫১, ১৯৫২–৫৩, ১৯৬১–৬২, ১৯৬২–৬৩, ১৯৬৬–৬৭
***[[তেরসেরা ডিভিশন]]** (৪র্থ স্তর)
: ১৯৮১–৮২, ১৯৮৫–৮৬

## আরও দেখুন
*ক্লাব দেপোর্তিভো বিতোরিয়া, সংরক্ষিত দল

## তথ্যসূত্র

## বহিঃসংযোগ
*  
* লা লিগায় সোসিয়েদাদ দেপোর্তিভা এইবার  
* উয়েফায় সোসিয়েদাদ দেপোর্তিভা এইবার  
* বিডিফুটবলে সোসিয়েদাদ দেপোর্তিভা এইবার (প্রত্যেক মৌসুমের ফলাফল)
* Futbolme-এ সোসিয়েদাদ দেপোর্তিভা এইবার 

বিষয়শ্রেণী:সোসিয়েদাদ দেপোর্তিভা এইবার
বিষয়শ্রেণী:লা লিগার ক্লাব
বিষয়শ্রেণী:স্পেনের ফুটবল ক্লাব
বিষয়শ্রেণী:১৯৪০-এ স্পেনে প্রতিষ্ঠিত
বিষয়শ্রেণী:১৯৪০-এ প্রতিষ্ঠিত ফুটবল ক্লাব
আল সেরকাল মসজিদ

কম্বোডিয়ার রাজধানী নমপেনে **আল-সার্কাল মসজিদটি** মূল মসজিদ । এটি সংযুক্ত আরব আমিরাতের আল সেরকাল পরিবার থেকে একটি উপহার এবং ১৯৬৮ সালে এটি চালু হয়েছিল। এটি শহরের উত্তরে বোয়ং কাক হ্রদের কাছে, যা এখন শুকনো।

সংযুক্ত আরব আমিরাতের উপহার একটি নতুন বিল্ডিং, আসল মসজিদটি প্রতিস্থাপন করেছে, এটি ২০১৪ সালে খোলা হয়েছিল। 
চিত্র:Cambodia '08 - 010 - Phnom Penh - Mosque at lakeside.jpg|প্রাচীন মসজিদটি 2012 সালে ভেঙে দেওয়া হয়েছিল
চিত্র:Al-Serkal-2015-1.JPG|alt=Al-Serka-2015-9|Al-Serkal-2015-9
চিত্র:Al-Serkal-2015-16.JPG
চিত্র:Al-Serkal-2015-10.JPG


## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২০১৪-এ সম্পন্ন মসজিদ
বিষয়শ্রেণী:১৯৬৮-এ কম্বোডিয়ায় প্রতিষ্ঠিত
ইয়োসেমিটি জাতীয় উদ্যান

**ইয়োসেমিটি জাতীয় উদ্যান** ( ), () হলো আমেরিকার একটি জাতীয় উদ্যান। এটি সেন্ট্রাল ক্যালিফোর্নিয়ার পশ্চিম সিরেয়া নেভাডায় অবস্থিত। দক্ষিণ-পূর্বে সিয়েরা জাতীয় উদ্যান এবং উত্তর-পশ্চিমে স্ট্যানিসলস জাতীয় উদ্যান ঘিরে এটি পরিবেষ্টিত রয়েছে। এই উদ্যানটি ন্যাশনাল পার্ক সার্ভিস দ্বারা নিয়ন্ত্রিত রয়েছে। এর আয়তন ৭৪৮,৪৩৬ একর (১১,৬৯ বর্গ মাইল; ৩০২৯ বর্গ কিলোমিটার)। এটি টুলমনে এবং মারিপোসার কেন্দ্রস্থল জুড়ে উত্তর ও পূর্বে মনো এবং দক্ষিণে মাদেরা কাউন্টি পর্যন্ত বিস্তৃত। উদ্যানটিকে ১৯৮৪ সালে বিশ্ব ঐতিহ্যবাহী স্থান হিসেবে স্বীকৃতি দেওয়া হয়। ইয়োসেমিটি উদ্যানটি এর গ্রানাইট ক্লিফ, জলপ্রপাত, স্বচ্ছ জলপ্রবাহ, বিশালাকার সিকোয়া উপবন, হ্রদ, পর্বত, তৃণভূমি, হিমবাহ এবং এর জীব বৈচিত্র্যের জন্য আন্তর্জাতিকভাবে স্বীকৃত। এর প্রায় ৯৫ শতাংশই বনভূমি এলাকা।

## ভূগোল

### জলবায়ু

 

## তথ্যসূত্র
গিফু মসজিদ

**গিফু মসজিদ** বা **বাব আল-ইসলাম গিফু মসজিদ** () জাপানের গিফু প্রশাসনিক অঞ্চলের গিফু শহরে অবস্থিত একটি মসজিদ। এটি গিফু প্রশাসনিক অঞ্চলের প্রথম মসজিদ।

## ইতিহাস
নাগোইয়া মসজিদ কর্তৃপক্ষের উদ্যোগে ২০০৭ সালের ২৫শে অক্টোবর তারিখে গিফু মসজিদের নির্মাণ কাজ শুরু হয়েছিল এবং ২০০৮ সালের ৩০শে জুন তারিখে সম্পন্ন হয়েছে। এই মসজিদটি নির্মাণে প্রায় ১২৯ মিলিয়ন জাপানি ইয়েন ব্যয় হয়েছে।

## স্থাপত্য
সাদা রঙের দোতলা এই মসজিদ ভবনটি নির্মাণে মধ্য প্রাচ্যের স্থাপত্যশৈলী অনুসরণ করা হয়েছে। এই মসজিদের মোট আয়তন ৩৫১ বর্গমিটার। এখানে একটি ইসলামী সাংস্কৃতিক কেন্দ্র ও একটি ইসলামী স্কুল রয়েছে, যা নির্মাণ করতে প্রায় ১৩৫ মিলিয়ন জাপানি ইয়েন ব্যয় হয়েছে।

## পরিবহন
গিফু স্টেশন থেকে বাসে করে এই মসজিদে যাতায়াত করা যায়।

## আরো দেখুন
* নাগোইয়া মসজিদ
* ফুকুওকা মসজিদ
* জাপানের মসজিদের তালিকা

## তথ্যসূত্র

বিষয়শ্রেণী:জাপানের মসজিদ
বিষয়শ্রেণী:২০০৮-এ এশিয়ায় প্রতিষ্ঠিত
বিষয়শ্রেণী:গম্বুজসহ ধর্মীয় ভবন ও স্থাপনা
বিষয়শ্রেণী:২০০৮-এ সম্পন্ন মসজিদ
বিষয়শ্রেণী:২০০৮-এ জাপানে প্রতিষ্ঠিত
ডেক্সল্যানসোপ্রাজল

**ডেক্সল্যানসোপ্রাজল** () হলো প্রোটন পাম্প ইনহিবিটর জাতীয় ওষুধ যা পাকস্থলীয় অম্ল হ্রাসে সাহায্য করে।
এটি গ্যাস্ট্রোইসোফেজিয়াল রিফ্লাক্স ডিজিজের চিকিৎসায় ব্যবহৃত হয়।  এর কার্যকারিতা অন্যান্য প্রোটন পাম্প ইনহিবিটর এর মতোই এটি মুখের মাধ্যমে সেবন করতে হয়।

সাধারণ পার্শ্বপ্রতিক্রিয়ার মধ্যে রয়েছে উদরাময়, পেটব্যথা ও বমনেচ্ছা।
গুরুতর পার্শ্বপ্রতিক্রিয়াগুলো হলো অস্থিক্ষয়, রক্তে ম্যাগনেশিয়াম ঘাটতি, ক্লস্ট্রিডিয়াম ডিফিসিল সংক্রমণ, অ্যানাফিল্যাক্সিস ও নিউমোনিয়া 
গর্ভকালীন ও স্তন্যদুগ্ধ পান করানোর সময় এর ব্যবহার কতটুকু নিরাপদ তা এখনো নিশ্চিত না।
এটি পাকস্থলীর প্যারাইটাল কোষের হাইড্রোজেন পটাশিয়াম এটিপেজ(H+/K+-ATPase) কে নিবৃত্ত করার মাধ্যমে কাজ করে। 

ডেক্সল্যানসোপ্রাজল ওষুধটি ২০০৯ সালে যুক্তরাষ্ট্রে ব্যবহারের অনুমতি পেয়েছিল। 
মার্কিন যুক্তরাষ্ট্রে এই ওষুধের একমাস ব্যবহারের খরচ বর্তমানে প্রায় ২৭০ মার্কিন ডলার। 

## ব্যবহার
ক্ষয়মূলক অন্ননালীয় প্রদাহ ও গ্যাস্ট্রোইসোফেজিয়াল রিফ্লাক্স রোগের সাথে সম্পর্কিত বুকজ্বালার চিকিৎসায় এটি ব্যবহৃত হয়।  
এটি রাসায়নিকভাবে সম্পর্কিত ল্যানসোপ্রাজল এর তুলনায় বেশিক্ষণ কাজ করেI তবে অন্যান্য প্রোটন পাম্প ইনহিবিটরের তুলনায় ভালো কাজ করে এরকম কোনো প্রমাণ নেই। 

## পার্শ্বপ্রতিক্রিয়া
গুরুতর পার্শ্বপ্রতিক্রিয়াসমূহ (≥২%) হচ্ছে উদরাময়, পেটব্যথা, পেটফাঁপা, বমনেচ্ছা, বমি, ঊর্ধ্ব শ্বাসনালির সংক্রমণ।

## কার্য কৌশল
ল্যানসোপ্রাজলের মতো ডেক্সল্যানসোপ্রাজল প্রোটন পাম্পের সাথে স্থায়ীভাবে বন্ধন তৈরি করে এটাকে অবরুদ্ধ করে এবং পাকস্থলীয় অম্ল তৈরি প্রতিরোধ করে।
## ইতিহাস
যুক্তরাষ্ট্রের খাদ্য ও ঔষধ প্রশাসন ২০০৯ সালে এই ওষুধের অনুমোদন দেয়। কানাডায় ২০১০ সালে এবং মেক্সিকোতে ২০১১ সালে অনুমোদন পায়।
## তথ্যসূত্র

বিষয়শ্রেণী:প্রোটন পাম্প ইনহিবিটর
বিষয়শ্রেণী:ট্রাইফ্লুরোমিথাইল যৌগ
এ টি এম নুরুল বশর চৌধুরী

**এ টি এম নুরুল বশর চৌধুরী** বাংলাদেশের কক্সবাজার জেলার রাজনীতিবিদ ও কক্সবাজার-২ (কুতুবদিয়া-মহেশখালী) আসনের সাবেক সংসদ সদস্য।

## জন্ম ও প্রাথমিক জীবন
এ টি এম নুরুল বশর চৌধুরী কক্সবাজার জেলার কুতুবদিয়া উপজেলার আলী আকবর ডেইল ইউনিয়নে জন্মগ্রহণ করেন।

## রাজনৈতিক জীবন
নুরুল বশর চৌধুরী কক্সবাজার জেলা বিএনপির সিনিয়র সহসভাপতি ও সাবেক সাধারণ সম্পাদক। তিনি কুতুবদিয়া উপজেলা পরিষদের পর পর দুইবার চেয়ারম্যান ও পরপর ৫ মেয়াদে আলী আকবর ডেইল ইউনিয়নের নির্বাচিত চেয়ারম্যান ছিলেন।

১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়ন নিয়ে কক্সবাজার-২ (কুতুবদিয়া-মহেশখালী) আসন থেকে সংসদ সদস্য নির্বাচিত হয়েছিলেন। 

তিনি কুতুবদিয়া উপজেলায় বিভিন্ন শিক্ষা প্রতিষ্ঠান প্রতিষ্ঠা করেন যার মধ্যে আলী আকবর ডেইল উচ্চ বিদ্যালয় অন্যতম 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:কক্সবাজার জেলার ব্যক্তি
বিষয়শ্রেণী:উপজেলা পরিষদের চেয়ারম্যান
দো আঁখেঁ বারহ হাত

***দো আঁখেঁ বারহ হাত*** () হল ভি. শান্তারাম পরিচালিত ১৯৫৭ সালের ভারতীয় হিন্দি ভাষার নাট্য চলচ্চিত্র। এটি ভারতে নির্মিত অন্যতম ধ্রুপদী চলচ্চিত্রের একটি হিসেবে গণ্য। এতে শ্রেষ্ঠাংশে অভিনয় করেন শান্তারাম ও তার স্ত্রী সন্ধ্যা শান্তারাম। চলচ্চিত্র ৮ম বার্লিন চলচ্চিত্র উৎসবে জুরিদের বিচারে অনন্য চলচ্চিত্র হিসেবে স্বর্ণ ভল্লুক অর্জন করে এবং গোল্ডেন গ্লোব পুরস্কারের নতুন বিভাগ মার্কিন যুক্তরাষ্ট্রের বাইরে নির্মিত শ্রেষ্ঠ চলচ্চিত্রের জন্য স্যামুয়েল গোল্ডউইন আন্তর্জাতিক চলচ্চিত্র পুরস্কার অর্জন করে। চলচ্চিত্রটি ৩য় জাতীয় চলচ্চিত্র পুরস্কারে সর্ব ভারতের শ্রেষ্ঠ পূর্ণদৈর্ঘ্য চলচ্চিত্র বিভাগে ও শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে।

## কুশীলব
* ভি শান্তারাম - আদিনাথ, কারাগারের ওয়ার্ডেন
* সন্ধ্যা শান্তারাম - চম্পা
* বাবুরাও পেন্ডরকর - কারাগারের তত্ত্বাবধায়ক
* উলহস - শঙ্কর পাসি
* বি. এম. ব্যাস - জালিয়া নাই
* পল শর্মা
* এস. কে. সিং
* গজেন্দ্র
* জি. ইঙ্গাওয়ালে
* চন্দরকর
* ত্যাগরাজ
* আশা দেবী - ইনমাতের মা
* শঙ্কররাও ভোসলে
* সমর
* সুনীল
* কেশবরাও ডাটে

## পুরস্কার

## তথ্যসূত্র

## বহিঃসংযোগ
*
*
*
*

বিষয়শ্রেণী:১৯৫৭-এর চলচ্চিত্র
বিষয়শ্রেণী:১৯৫০-এর দশকের নাট্য চলচ্চিত্র
বিষয়শ্রেণী:১৯৫০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় মহাকাব্যিক চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:ভি. শান্তারাম পরিচালিত চলচ্চিত্র
বিষয়শ্রেণী:বসন্ত দেসাই সুরারোপিত চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:গোল্ডেন গ্লোব পুরস্কার বিজয়ী
জাগৃতি

***জাগৃতি*** হল সত্যেন বসু পরিচালিত ১৯৫৪ সালের ভারতীয় হিন্দি ভাষার নাট্য চলচ্চিত্র। এটি বসুরই নির্মিত ১৯৪৯ সালের বাংলা চলচ্চিত্র *পরিবর্তন*-এর উপর ভিত্তি করে নির্মিত। এতে শ্রেষ্ঠাংশে অভিনয় করেন রাজকুমার গুপ্ত, অভি ভট্টাচার্য ও রতন কুমার। চলচ্চিত্রটি শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার - মেধার সনদ অর্জন করে এবং শ্রেষ্ঠ চলচ্চিত্র বিভাগে ফিল্মফেয়ার পুরস্কার অর্জন করে। এটি সেই বছরের ষষ্ঠ শীর্ষ আয়কারী চলচ্চিত্র।

চলচ্চিত্রটি ২০১৬ সালের ১৪ই আগস্ট ভারতের ৭০তম স্বাধীনতা দিবস উদ্‌যাপন উপলক্ষ্যে ভারতীয় চলচ্চিত্র উৎসব অধিদপ্তর ও প্রতিরক্ষা মন্ত্রণালয়ের যৌথ উদ্দ্যোগে আয়োজিত স্বাধীনতা দিবস চলচ্চিত্র উৎসবে ফিরে দেখা বিভাগে প্রদর্শিত হয়।

## কুশীলব
* রাজকুমার গুপ্ত - অজয়
* অভি ভট্টাচার্য - শেখর
* রতন কুমার - শক্তি
* প্রণতি ঘোষ
* বিপিন গুপ্ত
* মুমতাজ বেগম
* চন্দন কুমার
* দিলীপ
* রাজা
* মোহন
* ঘনশ্যাম
* নবনীত
* গিরীশ
* পদ্মকর
* নন্দা

## পুরস্কার

## তথ্যসূত্র

## বহিঃসংযোগ

* 

বিষয়শ্রেণী:১৯৫৪-এর চলচ্চিত্র
বিষয়শ্রেণী:১৯৫০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় শিশুতোষ চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:সত্যেন বসু পরিচালিত চলচ্চিত্র
বিষয়শ্রেণী:হেমন্ত মুখোপাধ্যায় সুরারোপিত চলচ্চিত্র
বিষয়শ্রেণী:শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী
বিষয়শ্রেণী:মহাত্মা গান্ধীর সাংস্কৃতিক চিত্রায়ণ
বিষয়শ্রেণী:ভারতীয় হাস্যরসাত্মক নাট্য চলচ্চিত্র
আইডিএলসি ফাইন্যান্স পিএলসি

**আইডিএলসি ফাইন্যান্স পিএলসি**, পূর্বে ***ইন্ডাস্ট্রিয়াল ডেভেলপমেন্ট লিজিং কোম্পানি অব বাংলাদেশ লিমিটেড*** ***(আইডিএলসি)*** নামে পরিচিত, বাংলাদেশের একটি ব্যাংক বহির্ভূত আর্থিক সেবাদানকারী কোম্পানি। এটি ১৯৮৫ সালে লিজিং কোম্পানি হিসেবে প্রতিষ্ঠিত হয় এবং ২০১২ সালে থেকে আর্থিক কোম্পানি হিসেবে কার্যক্রম পরিচালনা করে আসছে। প্রতিষ্ঠানটির প্রধান কার্যালয় ঢাকার গুলশানে অবস্থিত।

## ইতিহাস
আইডিএলসি ফিনান্স পিএলসি ১৯৮৫ সালে বিশ্বব্যাংকের ইন্টারন্যাশনাল ফাইন্যান্স কর্পোরেশন(আইএফসি), জার্মান বিনিয়োগ ও উন্নয়ন সংস্থা, দক্ষিণ কোরিয়ার কোকমিন ব্যাংক এবং কোরিয়ান ডেভেলপমেন্ট লিজিং কর্পোরেশন, সিটি ব্যাংক লিমিটেড, আইপিডিসি বাংলাদেশ লিমিটেডে এবং সাধারণ বীমা কর্পোরেশন-এর সহযোগিতায় ইন্ডাস্ট্রিয়াল ডেভেলপমেন্ট লিজিং কোম্পানি অব বাংলাদেশ লিমিটেড (আইডিএলসি) নামে  প্রতিষ্ঠিত হয়। পরবর্তীতে ২০০৯ সালে স্থানীয় স্পনসররা সমুদয় বিদেশী শেয়ারহোল্ডিং কিনে নেয়। ১৯৯২ সালে এটি ঢাকা স্টক এক্সচেঞ্জ-এ তালিকাভুক্ত হয়। ১৯৯৫ সালে এটি আর্থিক প্রতিষ্ঠান আইন, ১৯৯৩-এর অধীনে আর্থিক প্রতিষ্ঠান হিসাবে লাইসেন্স প্রাপ্ত হয়। ১৯৯৬ সালে  চট্টগ্রাম স্টক এক্সচেঞ্জ-এ তালিকাভুক্ত হয়।

## পরিচালনা
প্রতিষ্ঠানটি ১২ সদস্যের একটি পরিচালনা পর্ষদ ও ১৬ সদস্যের পরিচালনা কমিটি দ্বারা পরিচালিত হয়। এছাড়াও একটি নির্বাহী কমিটি ও একটি অডিট কমিটি দৈনন্দিন কার্যক্রম পরিচলনায় নিয়োজিত রয়েছে। পরিচালনা পর্ষদের বর্তমান চেয়ারম্যান আজিজ আল মাহমুদ এবং প্রধান নির্বাহী কর্মকর্তা ও ব্যবস্থাপনা পরিচালক এম জামাল উদ্দিন।

## শাখা কার্যালয়সমূহ
আইডিএলসি ফাইন্যান্স পিএলসি এর মোট ৩০ টি শাখা রয়েছে। শাখা কার্যালয়সমূহের তালিকা নিচে দেয়া হল-

## পণ্য এবং সেবাসমূহ
আইডিএলসি ফাইন্যান্সের বিভিন্ন আর্থিক পণ্য ও সেবাসমূহের তালিকা নিচে দেয়া হল-

### লোন/ঋণ সেবা

* **আইডিএলসি কর্পোরেট লোন-** কর্পোরেট ফাইন্যান্স, স্ট্রাকচার্ড ফাইন্যান্স;
* **আইডিএলসি ভোক্তা লোন-** গাড়ি লোন, বাড়ি লোন, ব্যক্তিগত লোন;
* **আইডিএলসি এসএমই লোন-** ছোট ব্যবসায় লোন, সরবরাহকারী ফাইন্যান্স, মিডিয়াম ব্যবসায় লোন।

### আমানত পণ্য/সেবা

* নমনীয় আমানত
* নিয়মিত উপার্জনকারী প্যাকেজ
* অগ্রাধিকার আমানত

## অধীনস্থ কোম্পানীসমূহ

* আইডিএলসি সিকিউরিটিজ লিমিটেড
* আইডিএলসি ইনভেস্টমেন্ট লিমিটেড
* আইডিএলসি অ্যাসেট ম্যানেজমেন্ট লিমিটেড

## আরও দেখুন

* বাংলাদেশের আর্থিক সেবাদানকারী কোম্পানির তালিকা

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের আর্থিক সেবাদানকারী কোম্পানি
বিষয়শ্রেণী:১৯৮৫-এ প্রতিষ্ঠিত আর্থিক সেবাদানকারী কোম্পানি
বিষয়শ্রেণী:১৯৮৫-এ বাংলাদেশে প্রতিষ্ঠিত
বিষয়শ্রেণী:১৯৮৫-এ প্রতিষ্ঠিত বাংলাদেশী কোম্পানি
জহিরুল ইসলাম (কক্সবাজারের রাজনীতিবিদ)

**জহিরুল ইসলাম** বাংলাদেশ বিমান বাহিনীর (অব.) উইং কমান্ডার, কক্সবাজার জেলার রাজনীতিবিদ ও কক্সবাজার-২ (কুতুবদিয়া-মহেশখালী) আসনের সাবেক সংসদ সদস্য।

## জন্ম ও প্রাথমিক জীবন
জহিরুল ইসলাম কক্সবাজার জেলায় জন্মগ্রহণ করেন।

## রাজনৈতিক জীবন
জহিরুল ইসলাম বাংলাদেশ বিমান বাহিনীর উইং কমান্ডার ছিলেন। ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির মনোনয়ন নিয়ে কক্সবাজার-২ (কুতুবদিয়া-মহেশখালী) আসন থেকে সংসদ সদস্য নির্বাচিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:বাংলাদেশ বিমান বাহিনীর কর্মকর্তা
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
আত্তাব ইবনে সালিম আত তায়মী

**আত্তাব ইবনে সালিম আত তায়মী** মুহাম্মাদের একজন একান্ত সাহাবা। তিনি ৮ম হিজরিতে মক্কা বিজয়ের পরে ইসলাম গ্রহণ করেন এবং ইয়ামামার যুদ্ধে মৃত্যুবরণ করেন।

## পরিচয়
আত্তাবের পিতার নাম **সালিম আত তায়মী ইবনে কায়স।** এবং তার বংশানুক্রমিক নাম **আত্তাব ইবনে সালিম আত তায়মী ইবনে কায়স ইবনে আসলাম ইবনে খালিদ ইবনে মুদলিজ ইবনে খালিদা ইবনে আবদ মানাফ ইবনে কা'ব ইবনে সা'দ ইবনে তায়ম ইবনে মুররা**।

## মৃত্যু
আত্তাব ৬৩২ খ্রিষ্টাব্দে ইয়ামামার যুদ্ধে মৃত্যুবরণ করেছেন।

## তথ্যসূত্র

বিষয়শ্রেণী:পুরুষ সাহাবা
মাইসিনীয় গ্রিক ভাষা

থাম্ব|মাইসেনীয় যুগ সম্পর্কে একটি বই
**মাইসিনীয় গ্রিক ভাষা** (Mycenaean Greek) অনুকল্পিত ডোরীয় আক্রমণের পূর্বে মাইসিনীয় গ্রিসে (খ্রিস্টপূর্ব ১৬শ থেকে ১২শ শতক) মূলভূমির গ্রিস, ক্রিট ও সাইপ্রাসের গ্রিক ভাষার একটি সত্যায়িত রূপ, যাকে প্রায়ই গ্রিসে গ্রিকভাষার সূচনার ক্ষেত্রে টারমিনাস এড কুয়েম বা সূচনাপ্রান্ত হিসেবে ধরা হয়। এই ভাষা রৈখিক বি লিপিতে লেখা হত, এই লিপিটি ১৪শ শতকের পূর্বে ক্রিটে আবিষ্কৃত হয়। এর বেশিরভাগ লিপিই কেন্দ্রীয় ক্রিটের নসস ও পেলোপনেসের দক্ষিণ-পশ্চিমে অবস্থিত পাইলসে পাওয়া গেছে। অন্যান্য ট্যাবলেট পাওয়া গেছে মাইসিনি, টাইরিন্‌জ, থিব্‌স ও পশ্চিম ক্রিটের খানিয়ার। এই ভাষার নামকরণ করা হয়েছে মাইসিনির নামে, যা মাইসিনীয় গ্রিসের অন্যতম প্রধান কেন্দ্র ছিল।

অনেক দিন ধরেই এই ট্যাবলেটের লেখাগুলো অনুদ্ধৃত ছিল। মাইকেল ভেন্ট্রিস প্রথম ১৯৫২ সালে এই ট্যাবলেটগুলোর অর্থোদ্ধার করেন।

ট্যাবলেটগুলোতে এই লেখাগুলো বেশিরভাগ ক্ষেত্রেই সারণী বা বর্ণনামূলক তালিকা। এসময়ের কোন গদ্য টিকে থাকে নি, পুরাণ বা কবিতা খুবই কম। তবুও সংরক্ষণগুলো থেকে থেকে তথাকথিত গ্রিক অন্ধকার যুগের পূর্বের যুগের লোকেদের সম্পর্কে আভাস পাওয়া যায়।

## তথ্যসূত্র

বিষয়শ্রেণী:গ্রিক ভাষা
বিষয়শ্রেণী:প্রাচীন গ্রিসের ভাষা
বিষয়শ্রেণী:প্রাচীন ক্রিটের ভাষা
বিষয়শ্রেণী:মাইসিনীয় গ্রিস
বিষয়শ্রেণী:প্রাচীন গ্রিক ভাষা
বিষয়শ্রেণী:প্রাচীন থেসালির ভাষা
প্রত্ন-গ্রিক ভাষা

**প্রত্ন-গ্রিক ভাষা** (Proto-Greek language, **প্রত্ন-হেলেনীয়** বা Proto-Hellenic নামেও পরিচিত) একটি ইন্দো-ইউরোপীয় ভাষা। এই ভাষাটিকে বর্তমান গ্রিক ভাষার বিভিন্ন প্রকরণের শেষ সাদারণ পূর্বপুরুষ হিসেবে ধরা হয়, যেসব ভাষার মধ্যে মাইসিনীয় গ্রিক ও পরবর্তীকালে তৈরি হওয়া বিভিন্ন প্রাচীন গ্রিক উপভাষা রয়েছে (যেমন, অ্যাটীয়, আওনীয়, অ্যাওলীয়, ডোরীয়, প্রাচীন মেসিডোনীয় ও আর্কাডোসাইপ্রীয়) এবং চূড়ান্তভাবে কোইনে, বাইজান্টাইন ও আধুনিক গ্রিক ভাষা। প্রত্ন-গ্রিকদের একতাবদ্ধ হবার কারণ হচ্ছে হেলেনীয় অভিপ্রায়ণকারীরা, যারা মাইসিনীয় ভাষাসমূহের পূর্ববর্তী ভাষায় কথা বলত, তারা ব্রোঞ্জযুগের কোন এক সময়ে গ্রিক উপদ্বীপে প্রবেশ করে।

## উদ্ভব
প্রত্ন-গ্রিক ভাষা উৎপত্তিগত ভাবে প্রত্ন-ইন্দো ইউরোপীয় ভাষার একটি উপভাষা ছিল। শেষ নব্যপ্রস্তর যুগে, এই উপভাষাভাষীগণ যারা প্রত্ন-গ্রিকে পরিণত হবে, তারা তাদের আবাসস্থল কৃষ্ণসাগরের উত্তরপূর্বাঞ্চল থেকে বলকান অঞ্চল ও গ্রিক উপদ্বীপে অভিপ্রায়ণ করে। প্রত্ন-গ্রিকদের বিবর্তনকে প্রাথমিক প্যালিও-বলকান ভাষাস্থান এর আওতায় বিবেচনা করা হয়, যার ফলে বিভিন্ন ভাষার মধ্যে প্রকৃত সীমারেখা টানা কঠিন হয়ে যায়। গ্রিক ভাষাসমূহের একটি চরিত্রগত বৈশিষ্ট্য হল আদিস্বরাগমের দ্বারা শব্দের শুরুতে স্বরযন্ত্রীয় উচ্চারণ, যা আর্মেনীয় ভাষাসমূহের ক্ষেত্রেও দেখা যায়। আর্মেনীয় ভাষাসমূহ গ্রিক ভাষার আরও কিছু ধ্বনিতাত্ত্বিক ও শব্দতাত্ত্বিক বিষয়ও দেখা যায় যা অন্য কোন ভাষায় পাওয়া যায় না। এজন্য কোনো কোনো ভাষাতাত্ত্বিক গ্রিক ও আর্মেনীয় ভাষাসমূহের মধ্যকার অনুকল্পিত নিকট সম্পর্ক প্রস্তাব করেন, যদিও এর প্রমাণ খুব অল্প।

প্রত্ন-গ্রিক ভাষা প্রধাণত প্রাথমিক হেলাডীয় যুগে (খ্রিস্টপূর্ব ৪র্থ সহস্রাব্দের শেষ দিকে, আনু. খ্রিস্টপূর্ব ৩২০০ অব্দে) তৈরি হয়, যা ছিল দক্ষিণ ইউরোপে নব্যপ্রস্তর যুগের শেষের দিকে। ইভো হ্যাজনালের মতে খ্রিস্টপূর্ব ১৭০০ অব্দের পূর্বে প্রত্ন-গ্রিক ভাষা থেকে গ্রিক উপভাষাগুলোর উল্লেখযোগ্য পৃথকীকরণ হয়নি।

## তথ্যসূত্র

বিষয়শ্রেণী:ইন্দো-ইউরোপীয় ভাষাসমূহ
বিষয়শ্রেণী:গ্রিক ভাষা
বিষয়শ্রেণী:প্রত্ন-ভাষা
বিষয়শ্রেণী:প্রাচীন গ্রিক ভাষা
বিষয়শ্রেণী:প্রত্ন-ভাষাসমূহ
বিষয়শ্রেণী:গ্রিক ভাষার ইতিহাস
মোহাম্মদ ইসহাক বিএ

**মোহাম্মদ ইসহাক** (১ জানুয়ারি ১৯৩৪-৩ অক্টোবর ২০০১) যিনি **মোঃ ইসহাক বিএ** নামে পরিচিত। তিনি বাংলাদেশের কক্সবাজার জেলার রাজনীতিবিদ ও কক্সবাজার-২ (কুতুবদিয়া-মহেশখালী) আসনের সংসদ সদস্য ছিলেন।

## জন্ম ও প্রাথমিক জীবন
মোহাম্মদ ইসহাক ১ জানুয়ারি ১৯৩৪ সালে কক্সবাজার জেলার মহেশখালী উপজেলার হোয়ানক ইউনিয়নে জন্মগ্রহণ করেন।

## রাজনৈতিক জীবন
মোহাম্মদ ইসহাক বাংলাদেশ আওয়ামী লীগের রাজনীতিবিদ ছিলেন। তিনি ১৯৯১ সালের পঞ্চম জাতীয় সংসদ নির্বাচনে কক্সবাজার জেলার রাজনীতিবিদ ও কক্সবাজার-২ (কুতুবদিয়া-মহেশখালী) আসন থেকে বাকশালের প্রার্থী হিসেবে কাস্তে প্রতীক নিয়ে সংসদ সদস্য নির্বাচিত হয়েছিলেন।

## মৃত্যু
মোহাম্মদ ইসহাক ৩ অক্টোবর ২০০১ সালে মৃত্যুবরণ করেন।

## তথ্যসূত্র

বিষয়শ্রেণী:১৯৩৪-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:কক্সবাজার জেলার ব্যক্তি
বুঢ়ী আইর সাধু

**বুঢ়ী আইর সাধু** হচ্ছে শিশু উপযোগী একটি রূপকথা সংকলন। এই বইটি প্রথম প্রকাশ পেয়েছিল ১৯১২ সালের অক্টোবর অথবা নভেম্বর মাসে। লক্ষ্মীনাথ বেজবরুয়াদেব নানা প্ৰবন্ধে বহুজনের লিখিতরূপে রূপকথার কাহিনীগুলি সংগ্রহ করেছিলেন। এই রূপকথাগুলিকে "" নাম দিয়ে রূপকথা সংকলনরূপে প্ৰকাশ করেছিলেন।

## বুঢ়ী আইর সাধুর রূপকথাগুলি
বুঢ়ী আইর সাধুতে মোট ৩০ টা রূপকথা আছে। রূপকথাগুলির নাম নিচে উল্লেখ করা হল:

* চিলনীর জীয়েকর সাধু
* বান্দর আরু শিয়াল
* ঔ-কুঁয়রী
* ঢোঁরাকাউরী আরু টিপচীচরাই
* এজনী মালিনী আরু এজোপার ফুল
* বুধিয়ক শিয়াল

* বুঢ়া-বুঢ়ী আরু শিয়াল
* দীঘল ঠেঙীয়া

* গঙ্গাটোপ
* নুমলীয়া পো
* সরবজান
* এটা শিঙরা মাছর কথা
* এটা বলী মানুহ
* চিলনী জীয়েকর সাধু
* কটা যোয়া নাক,খারণী দি ঢাক
* তীখর আরু চুটিবাই
* চম্পাবতী

* জরদগয় রজার উপাখ্যান
* পানেশৈ
* জোঁয়াইর সাধু
* কুকুরীকণা
* ভেকুলীর সাধু
* তায়ৈয়েকর সাধু
* লটকন
* লখিমী তিরোতা
* দুই বুধিয়ক
* কাঞ্চনী

## আরও দেখুন
* অসমের জাতীয় সংগীত
* জোনাকী

## তথ্যসূত্র

## বহিঃসংযোগ
*অসমীয়া উইকিউৎসে লক্ষ্মীনাথ বেজবরুয়া দ্বারা রচিত রূপকথা ও অন্যান্য রচনা আছে।
*বুঢ়ী আইর সাধুতে নাটকীয় উপাদান — নরেন পাটগিরি সাহিত্য ডট অর্গ
* বুঢ়ী আইর সাধুর শ্রাব্য সংযোগ

বিষয়শ্রেণী:অসমীয়া ভাষার বই
বিষয়শ্রেণী:অসমীয়া সাহিত্য
বিষয়শ্রেণী:রূপকথা
বিষয়শ্রেণী:সংকলন
গিলা গাছ

**গিলা গাছ** (বৈজ্ঞানিক নাম: *Entada phaseoloides*) এই গাছের ইংরেজি নাম : **Gugo**, **Balugo Tamayan**, বা  **Bàm bàm** (ফিলিপাইন)। **Fabaceae** গোত্রের **Entada** গণের এক প্রকার উদ্ভিদ। এর গণে প্রজাতি সংখ্যা ৩০।   
## বিবরণ

গিলা গাছ আরোহী লতা জাতীয় চিরসবুজ উদ্ভিদ। এই গাছের উচ্চতা প্রায় ১০ থেকে ১৫ মিটার পর্যন্ত হয়। এই গাছ সুন্দরী, বাইন, গেওয়া, আমুর ইত্যাদি গাছের কাণ্ড আঁকড়ে ধরে বেড়ে ওঠে। গিলা লতা গাছ ছায়াযুক্ত স্থানে জন্মায় এবং ধীরে ধীরে বেড়ে ওঠে। এদের লতানো কাণ্ড কাষ্ঠল নলাকার, বাকল মসৃণ ও গাঢ় বাদামী থেকে কালচে বর্ণের হয়। পাতা লম্বা ও ফুল ছোট। এদের ফলগুলো শক্ত ও চ্যাপ্টা গোলাকার ও গাঢ় লালচে বর্ণের হয়।

## বিস্তৃতি
গিলা লতা মুলত পাহাড়ি অঞ্চলে জন্মে। এই গাছ বাংলাদেশ, ভারত,  ভুটান, নেপাল, মালয়শিয়ায় জন্মে। এছাড়া বাংলাদেশের পার্বত্য চট্টগ্রাম  

এলাকায় বেশি দেখা যায়।

## উপকারিতা
গিলা গাছে আছে নানা ভেষজ গুণ। যেমন জ্বর, ক্ষত , চর্মরোগ, দাঁতের ব্যথা, আলসার ইত্যাদি।

## চিত্রশালা

Entada phaseoloides (5490705567).jpg
Entada phaseoloides MHNT graines.jpg
Entada phaseoloides, pods.jpg
Entada phaseoloides (5490708915).jpg
Entada phaseoloides (5491301774).jpg

## তথ্যসূত্র

## বহিঃসংযোগ
*
*

বিষয়শ্রেণী:ভিয়েতনামের উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:ভুটানের উদ্ভিদ
বিষয়শ্রেণী:নেপালের উদ্ভিদ
আওস ইবনে আস সামিত

**আওস ইবনে আস সামিত** মুহাম্মাদের একজন সাহাবা ছিলেন। তিনি বিশিষ্ট কবি ও সাহাবা উবাদা ইবনে আস সামিতের ভাই।

## পরিচয়
তার জন্ম ৫৭০ খ্রিষ্টাব্দে; তবে কারও কারও মতে তিনি ৫৮৩ খ্রিষ্টাব্দে জন্মগ্রহণ করেন। তার পিতার নাম **সামিত ইবনে কায়স ইবনে আসরাম ইবনে ফাহর** এবং মাতার নাম **কারাত আল আইন বিনতে উবাদা বিন নিদহাল আল খাজরাজিয়া।** তিনি খাজরায বংশের সন্তান।

## ব্যক্তিগত জীবনী
তিনিও তার ভাইয়ের ন্যায় কবিতায় পারদর্শী ছিলেন। কাব্য রচনায় তার খ্যাতি ছিল। তার রচিত কবিতা লােকমুখে শোনা যেত। পায়ে ত্রুটি থাকার কারণে তিনি কিছুটা খুঁড়িয়ে হাটতেন।

### বিবাহ
*বিস্তারিত দেখুনঃ [[খাওলা বিনতে সালাবা#যিহারের ঘটনা|খাওলা বিনতে সালাবার যিহারের ঘটনা]]*

তিনি চাচাত বোন খাওলা বিনতে সালাবাকে বিবাহ করেছিলেন এবং অনাকাঙ্ক্ষিতভাবে স্ত্রীকে **[[যিহার]]** করে ফেলেছিলেন,(*স্ত্রীকে নিজের মা অথবা সম মর্যাদার কারো সাথে তুলনা করা*; এতেও স্ত্রী তালাকপ্রাপ্ত হয়ে যায়)। এর কিছুসময় পরেই তিনি অনুতপ্ত হন এবং বিচলিত হয়ে পড়েন, যার প্রেক্ষিতে কুরআনের কয়েকটি আয়াত নাযিল হয়। (৫৮ঃ১-৫) নাম্বার আয়াতটি নাযিল হয় যিহারের সমস্যা সমাধানের জন্য যাতে স্বামী ও স্ত্রী দু'জনই সন্তুষ্ট থাকে।

## যুদ্ধে অংশগ্রহণ
আওস বদরের যুদ্ধে অংশগ্রহণ করেছিলেন বলে জানা যায়।

## মৃত্যু
তিনি বায়তুল মাকদিসে বসবাস করতেন এবং উসমান এর খিলাফাত কালে ফিলিস্তিনের রামাল্লা নগরে ৩৪ হিজরি, ৬৫৫ খ্রিষ্টাব্দে মৃত্যুবরণ করেন। মৃত্যুকালে তার বয়স হয়েছিলো ৮৫ বছর, কারও কারও মতে ৭২ বছর।

## তথ্যসূত্র



বিষয়শ্রেণী:পুরুষ সাহাবা
বিষয়শ্রেণী:কবি সাহাবা
জোর করে ভালোবাসা হয় না

***জোর করে ভালোবাসা হয় না*** হচ্ছে ২০১৩ সালে মুক্তিপ্রাপ্ত একটি বাংলাদেশী প্রণয়ধর্মী নাট্য চলচ্চিত্র। চলচ্চিত্রটি পরিচালনা করেছেন শাহাদাত হোসেন লিটন এবং তুষার কথাচিত্রের ব্যানারে প্রযোজনা করেছেন আব্দুল মাবুদ কাওসার। এতে প্রধান চরিত্রে অভিনয় করেছেন শাকিব খান, সাহারা ও আয়েশা সালমা মুক্তি। এছাড়াও মিশা সওদাগর, সাদেক বাচ্চু, আলীরাজসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন। এটি শাকিব খান অভিনীত প্রথম ডিজিটাল চলচ্চিত্র।

## গল্পসূত্র
অবসরপ্রাপ্ত মেজর মনসুর আলী খানের একমাত্র ছেলে সানিয়াত রবি সূর্য (শাকিব খান) আর অবসরপ্রাপ্ত পুলিশ কমিশনার আশরাফ চৌধুরীর মেয়ে কাজল। দুজন দুজনকে ভালোবাসে। দুই পরিবারে জানাজানি হলে তারাও মেনে নেয় এই ভালোবাসা। ধুমধাম করে বিয়ের সানাই বাজে। কিন্তু বিয়ের আসরে অতর্কিত হামলা চালায় একদল সন্ত্রাসী।

## অভিনয়
* শাকিব খান - সানিয়াত আহমেদ রবি / সূর্য
* সাহারা - কাজল
* আয়েশা সালমা মুক্তি
* শাহিদ খান
* মিশা সওদাগর - উসমান
* সাদেক বাচ্চু - আসলাম
* আলীরাজ
* রেহানা জলি
* গুলশান আরা পপি
* নাসরিন
* ববি
* জ্যাকি
* সুব্রত
* কাবিলা
* আফজাল শরীফ

## মুক্তি
২০১৩ সালের ১ ফেব্রুয়ারি ঢাকাসহ সারা দেশের প্রায় ৪৭টি প্রেক্ষাগৃহে মুক্তি পায়।

## তথ্যসূত্র

## বহিঃসংযোগ

বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৩-এর চলচ্চিত্র
বিষয়শ্রেণী:২০১০-এর দশকের প্রণয়ধর্মী চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:আলী আকরাম শুভ সুরারোপিত চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:ভারতীয় চলচ্চিত্রের বাংলাদেশী পুনর্নির্মাণ
কাঁঠালবাড়ী ইউনিয়ন, কুড়িগ্রাম সদর

**কাঁঠালবাড়ী** বাংলাদেশের কুড়িগ্রাম জেলার অন্তর্গত কুড়িগ্রাম সদর উপজেলার একটি ইউনিয়ন।

## আয়তন
কাঁঠালবাড়ী ইউনিয়নের আয়তন ৯.১১ বর্গ মাইল।

## প্রশাসনিক কাঠামো
কাঁঠালবাড়ী ইউনিয়ন কুড়িগ্রাম সদর উপজেলার আওতাধীন একটি ইউনিয়ন পরিষদ। জাতীয় সংসদের ২৬নং নির্বাচনী এলাকা কুড়িগ্রাম-২ এর অংশ। এ ইউনিয়নের প্রশাসনিক কার্যক্রম কুড়িগ্রাম সদর উপজেলার আওতাধীন।

## জনসংখ্যার উপাত্ত
২০১১ সালের আদমশুমারি অনুযায়ী কাঁঠালবাড়ী ইউনিয়নের মোট জনসংখ্যা ৩৪,৭৬৬ জন। 

## জনপ্রতিনিধি

* বর্তমান চেয়ারম্যান: জনাব মোঃ রেদওয়ানুল হক 

## আরও দেখুন
* পুঠিয়া উপজেলা
* রাজশাহী জেলা

## তথ্যসূত্র

## বহিঃসংযোগ

বিষয়শ্রেণী:কুড়িগ্রাম সদর উপজেলার ইউনিয়ন
বেনকুলেন মসজিদ

**মসজিদ বেনকুলেন** (জাভি: مسجد بنكولن; বেনগকালি মসজিদ নামে পরিচিত) সিঙ্গাপুর এর বেনকুলেন স্ট্রিটের একটি মসজিদ। মসজিদ বেনকুলেনে ১১০০ নামাজ পড়তে পারেন। মসজিদটি সহ-অবস্থিত একটি ১২ তলা সমারসেট বেনকুলেন সার্ভিস অ্যাপার্টমেন্ট টাওয়ারের রয়েছে।

## ইতিহাস
১৮২৫ সালে প্রতিষ্ঠিত, বিল্ডিংটি মূলত বেনকুলেন মুসলমানদের দ্বারা নির্মিত মসজিদটি অ্যাট্যাপ করা হয়েছিল। পরে ১৯৪৫ সালে আরব বণিক সৈয়দ ওমর বিন আলজুনিয়েদ কর্তৃক নির্মিত স্থায়ী সংস্করণ দ্বারা ভবনটি প্রতিস্থাপন করা হয়েছিল।২০০১ সালে, অঞ্চলটির পুনর্নবীকরণের কারণে,এটি মিশ্র ব্যবহৃত আবাসিক কমপ্লেক্স সমারসেট বেনকুলেনের জন্য ভেঙে ফেলা হয়েছিল। মসজিদটি পরবর্তীতে ২০০৪ সালে খোলা হয়েছিল।
## বর্তমান অবস্থা
প্রতিষ্ঠার পর থেকে মসজিদটি তার ভারতীয় ঐতিহ্যকে ধরে রেখেছে মসজিদের অফিসিয়াল নাম এবং সাইনবোর্ডগুলিতে দেখা যায়। তামিল ভাষায় খুতবা ও ধর্মীয় ক্লাসও দেওয়া হয়। জুমার নামাজের সময় মসজিদটিতে সাধারণত ভিড় থাকে কারণ নিকটস্থ অফিস থেকে অফিসের কর্মীরা বাধ্যতামূলক নামাজের জন্য সমবেত হন। মসজিদটি সম্পূর্ণ শীতাতপ নিয়ন্ত্রিত। মসজিদের বেসমেন্টে পার্কিংয়ের পর্যাপ্ত সুযোগ রয়েছে।

## আরও দেখুন
* এশিয়ার মসজিদের তালিকা
* সিঙ্গাপুরের মসজিদের তালিকা
* মসজিদ
* নামাজ
* ইসলাম

## তথ্যসূত্র

## বহিঃসংযোগ

বিষয়শ্রেণী:এশিয়ার মসজিদ
বিষয়শ্রেণী:সিঙ্গাপুরের মসজিদ
বিষয়শ্রেণী:১৮২৫-এ প্রতিষ্ঠিত